CELEX: 32008R1243
Language: sl
Date: 2008-12-12 00:00:00
Title: Uredba Komisije (ES) št. 1243/2008 z dne 12. decembra 2008 o spremembi prilog III in VI k Direktivi 2006/141/ES v zvezi z zahtevami glede sestave nekaterih formul za dojenčke (Besedilo velja za EGP)

13.12.2008   
            
            
               SL
            
            
               Uradni list Evropske unije
            
            
               L 335/25
            
         
      UREDBA KOMISIJE (ES) št. 1243/2008
   z dne 12. decembra 2008
   o spremembi prilog III in VI k Direktivi 2006/141/ES v zvezi z zahtevami glede sestave nekaterih formul za dojenčke
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene (1), in zlasti druge alinee tretjega pododstavka člena 4(1) Direktive,
   ob upoštevanju naslednjega:
   
               (1)
            
            
               Direktiva Komisije 2006/141/ES z dne 22. decembra 2006 o začetnih formulah za dojenčke in nadaljevalnih formulah za dojenčke in majhne otroke in o spremembi Direktive 1999/21/ES (2) med drugim določa merila za sestavo formul za dojenčke.
            
         
               (2)
            
            
               Direktiva 2006/141/ES določa, da se za izdelavo začetnih formul za dojenčke lahko uporabljajo samo snovi iz Priloge III k Direktivi, da se izpolnijo zahteve, med drugim, glede aminokislin in drugih dušikovih spojin.
            
         
               (3)
            
            
               Prilogo III k navedeni direktivi je treba spremeniti, tako da se dovoli uporaba L-arginina in njegovega hidroklorida v začetnih formulah za dojenčke.
            
         
               (4)
            
            
               Direktiva 2006/141/ES prav tako določa, da začetne formule za dojenčke, izdelane iz hidrolizatov beljakovin, ki so opredeljene v točki 2.2 Priloge I k Direktivi, z vsebnostjo beljakovin med minimumom in 0,56 g/100 kJ (2,25 g/100 kcal), morajo biti v skladu z ustreznimi specifikacijami iz Priloge VI. Navedena priloga določa specifikacije za vsebnost, vir in predelavo beljakovin, uporabljenih za izdelavo takšnih začetnih formul za dojenčke, ki so izdelane iz hidrolizatov beljakovin sirotke, pridobljenih iz beljakovin kravjega mleka.
            
         
               (5)
            
            
               Z Uredbo Komisije (ES) št. 1609/2006 z dne 27. oktobra 2006 o odobritvi dajanja v promet začetnih formul za dojenčke na osnovi hidrolizatov beljakovin sirotke, pridobljenih iz beljakovin kravjega mleka za obdobje dveh let (3), je odobreno dajanje v promet začetnih formul za dojenčke na osnovi hidrolizatov kravjega mleka v skladu s specifikacijami za vsebnost, vir, predelavo in kakovost beljakovin, določenimi v Prilogi k Uredbi. Navedeno dovoljenje preneha veljati 27. oktobra 2008.
            
         
               (6)
            
            
               Direktiva 2006/141/ES določa trajno veljavnost dovoljenja iz Uredbe (ES) št. 1609/2006. Priloga VI k Direktivi 2006/141/ES določa specifikacije za vsebnost, vir in predelavo beljakovin za zadevne začetne formule za dojenčke. Vendar pa v navedeno prilogo niso bile vključene posebne zahteve glede sestave v zvezi s kakovostjo beljakovin. Odsotnost takšnih zahtev bi po izteku veljavnosti Uredbe (ES) št. 1609/2006 preprečila dajanje v promet začetnih formul za dojenčke, izdelanih iz hidrolizatov beljakovin.
            
         
               (7)
            
            
               Manjkajoče specifikacije v zvezi s kakovostjo beljakovin, ki so bile vključene v dovoljenje iz Uredbe (ES) št. 1609/2006, je treba dodati v Prilogo VI k Direktivi 2006/141/ES. Navedeno prilogo je zato treba ustrezno spremeniti.
            
         
               (8)
            
            
               V izogib kakršnim koli motnjam na trgu začetnih formul za dojenčke je treba to uredbo uporabljati od 28. oktobra 2008.
            
         
               (9)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Prilogi III in VI k Direktivi 2006/141/ES se spremenita v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 28. oktobra 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. decembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 186, 30.6.1989, str. 27.
   
      (2)  UL L 401, 30.12.2006, str. 1.
   
      (3)  UL L 299, 28.10.2006, str. 9.
   
      PRILOGA
      Prilogi III in VI k Direktivi 2006/141/ES se spremenita:
      
                  1.
               
               
                  V oddelku 3 Priloge III se na vrh seznama z naslovom „Aminokisline in druge dušikove spojine“ vstavi naslednja snov:
                  „L-arginin in njegov hidroklorid (1)
                  
               
            
                  2.
               
               
                  V Prilogi VI se doda naslednja točka 4:
                  „4.   Kakovost beljakovin
                  Nepogrešljive ali pogojno nepogrešljive aminokisline v materinem mleku, izražene v mg na 100 kJ in 100 kcal, so naslednje:
                  
                               
                           
                           
                              Na 100 kJ (2)
                              
                           
                           
                              Na 100 kcal
                           
                        
                              Arginin
                           
                           
                              16
                           
                           
                              69
                           
                        
                              Cistin
                           
                           
                              6
                           
                           
                              24
                           
                        
                              Histidin
                           
                           
                              11
                           
                           
                              45
                           
                        
                              Izoleucin
                           
                           
                              17
                           
                           
                              72
                           
                        
                              Leucin
                           
                           
                              37
                           
                           
                              156
                           
                        
                              Lizin
                           
                           
                              29
                           
                           
                              122
                           
                        
                              Metionin
                           
                           
                              7
                           
                           
                              29
                           
                        
                              Fenilalanin
                           
                           
                              15
                           
                           
                              62
                           
                        
                              Treonin
                           
                           
                              19
                           
                           
                              80
                           
                        
                              Triptofan
                           
                           
                              7
                           
                           
                              30
                           
                        
                              Tirozin
                           
                           
                              14
                           
                           
                              59
                           
                        
                              Valin
                           
                           
                              19
                           
                           
                              80
                           
                        
            
         (1)  L-arginin in njegov hidroklorid se uporabljata samo za izdelavo začetnih formul za dojenčke iz tretjega pododstavka člena 7(1).“
      
         (2)  1 kJ = 0,239 kcal.“